stanford-oval/wikipedia huggingface dataset:
Ville Hyvärinen
Muuta

Hyvärisen isä Tuomo on entinen jalkapalloilija, joka pelasi Mestaruussarjaa Kuopion Palloseurassa topparina yhteensä 271 ottelua, mikä on seuran ennätys. Tuomon serkku Markku Hyvärinen on entinen maajoukkuetason jalkapalloilija sekä jalkapallovalmentaja. Villen äidinisä Ossi "Kusti" Hyppönen pelasi jääkiekon SM-sarjaa hyökkääjänä Kalevan Pallossa, Tampereen Ilveksessä ja Porin Karhuissa yhteensä 95 ottelun verran tehden 90 maalia. Hän voitti Ilveksessä Suomenmestaruuden vuonna 1960 sekä SM-sarjan maalikuninkuuden kahdella edellisellä kaudella.
Kesäkuussa 2019 Ville Hyvärinen äänestettiin Mikkelin Nuorkauppakamarin järjestämässä äänestyksessä Vuoden positiivisimmaksi mikkeliläiseksi. Äänestyksessä annettiin yhteensä yli 1100 ääntä, joista Hyvärinen sai peräti 380 eli reilusti yli 30 prosenttia.
Hyvärinen harrasti myös jalkapalloa maalivahtina Kuopion Palloseurassa 13-vuotiaaksi asti.
Joni Savimäki

Joni Savimäki (s. 28. tammikuuta 1991) on Joensuusta kotoisin oleva suomalainen lentopalloilija. Savimäki on pelannut vuonna 2010 alkaneen liigauransa aikana liki 200 ottelua lentopallon Mestaruusliigassa. Hän on edustanut kasvattajaseuransa Joensuun Riennon (2010–2011, 2013–) lisäksi kauden verran oululaista Sun Volleyta (2011–2012) ja raisiolaista Loimua (2012–2013) lentopalloliigassa. Riennon kanssa Savimäellä on kaudet 2016–2018 käsittävä kaksivuotinen, ulkomaalaispykälän sisältävä sopimus.
Nuorten maajoukkuetta juniorivuosinaan edustanut ja Lentopalloliiton valmennuskeskuksessa lukiovuodet harjoitellut Savimäki valittiin vuonna 2011 vuoden miesjunioriksi. Savimäki on hätyytellyt lentopalloliigan hyökkäystilojen kärkisijoja kausien 2014–2015 ja 2015–2016 aikana.
Savimäki on pelannut uransa aikana kesään 2016 mennessä yhteensä viisi A-maaottelua. Hän oli miesten lentopallomaajoukkueen mukana kesällä 2015 Bakussa järjestetyissä Euroopan kisoissa. Suomi tosin pelasi kisoissa niin sanotulla kakkosryhmällään, kun samanaikaisesti järjestettiin jokakesäinen Maailmanliiga. Savimäki valittiin ensimmäisen kerran miesten maajoukkueryhmään vuonna 2010.
Itävallan parlamentti

Parlamenttitalo Wienissä vuonna 2024.
Itävallan parlamentti säätää lait Itävallan liittotasavallassa. Siinä on kaksi kamaria: alahuone (kansallisneuvosto), jonka jäsenet ovat kansan suoraan valitsemia, ja ylähuone (liittoneuvosto), jonka jäsenet ovat osavaltioiden parlamenttien valitsemia. Parlamentissa on myös liittokokous, jossa kokoontuvat kansallisneuvoston ja liittoneuvoston jäsenet yhdessä. Se kokoontuu kuuden vuoden välein asettamaan suoralla kansanvaalilla valitun liittopresidentin virkaansa.
Mihail Grigorenko

| Mihail Grigorenko> Михаил Григоренко |
| --- | --- |
 Grigoreno keskellä (numero 25)
Henkilötiedot
Koko nimi:  Mihail Olegovitš Grigorenko
Syntynyt: 16. toukokuuta 1994 (ikä 30)  Habarovsk, Venäjä
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  83 kg
Seura
Seura:  SKA Pietari
Sarja:  KHL
Pelinumero:  25
Pelaajaura
Pääsarjaura:  2013–
Aik. seurat:  Quebec Remparts (QMJHL) Buffalo Sabres (NHL) Rochester Americans (AHL) Colorado Avalanche (NHL) Columbus Blue Jackets (NHL) TsSKA Moskova (KHL)
NHL-varaus:  12. varaus, 2012 Buffalo Sabres
KHL-varaus:  8. varaus, 2011 TsSKA Moskova
Mihail Olegovitš Grigorenko (ven. Михаи́л Оле́гович Григоре́нко, s. 16. toukokuuta 1994 Habarovsk, Habarovsk (aluepiiri), Venäjä) on venäläinen jääkiekkoilija, joka edustaa KHL-seura SKA Pietaria.
TsSKA Moskova suojasi Grigorenkon omana kasvattina KHL:n varaustilaisuuden ensimmäisellä kierroksella vuonna 2011. Hän oli yksi ikäluokkansa suurimmista lupauksista, ja osoituksena lahjoistaan, Quebec Remparts varasi hänet QMJHL:ään koko varaustilaisuuden toisena pelaajana vuonna 2011.
Grigorenkon junioriura Kanadassa sai hyvän alun, ja ensimmäisen kautensa 59 pelin aikana hän kokosi itselleen tehot 40+45=85. Hän oli joukkueensa sisäisen pistepörssin toinen seitsemän pistettä enemmän keränneen Frédérick Royn jälkeen. Koko liigan pistepörssissä hän oli parhaana tulokkaana sijalla kahdeksan.
Grigorenko oli voittamassa olympiakultaa venäläisten olympiaurheilijoiden joukkueessa Pyeongchangissa 2018 ja olympiahopeaa Venäjän olympiakomitean joukkueessa Pekingissä 2022. Hän on edustanut Venäjää nuorten arvoturnauksissa.
Total Eclipse

| Total Eclipse |
| --- | --- |

Ohjaaja:  Agnieszka Holland
Käsikirjoittaja:  Christopher Hampton
Perustuu:  Hamptonin näytelmään
Tuottaja:  Philip Hinchcliffe Jean-Pierre Ramsay-Levi Victor Glynn
Säveltäjä:  Jan A. P. Kaczmarek
Kuvaaja:  Giorgos Arvanitis
Leikkaaja:  Isabelle Lorente
Pukusuunnittelija:  Pierre-Yves Gayraud
Pääosat:   Leonardo DiCaprio  David Thewlis 
Valmistustiedot
Valmistusmaa:  Ranska Yhdistynyt kuningaskunta Belgia Yhdysvallat Italia
Levittäjä:  Fine Line Features Netflix
Ensi-ilta:  3. marraskuuta 1995
Kesto:  111 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Total Eclipse (vuoden 2010 televisioesityksessä Total Eclipse – kielletyt tunteet) on vuonna 1995 ensi-iltansa saanut draamaelokuva ranskalaisten runoilijoiden Arthur Rimbaud’n ja Paul Verlainen homoseksuaalisesta suhteesta. Elokuvan on ohjannut Agnieszka Holland ja pääosia näyttelevät Leonardo DiCaprio ja David Thewlis.
Elokuvan on käsikirjoittanut Christopher Hampton oman, vuonna 1968 ensi-iltansa saaneen näytelmän pohjalta.
Rooleissa

| 0 | 1 | 2 |
| --- | --- | --- |
|  Leonardo DiCaprio  | … |  Arthur Rimbaud   |
|  David Thewlis  | … |  Paul Verlaine   |
|  Romane Bohringer  | … |  Mathilde Verlaine   |
|  Dominique Blanc  | … |  Isabelle Rimbaud   |
Vastaanotto

Yhdysvaltalainen elokuvakriitikko Roger Ebert antoi elokuvalle kaksi ja puoli tähteä neljästä. Hän rinnasti sen brittiläiseen kulttielokuvaan Onnen kiertolaiset (1987): kummassakaan ei yritetä tehdä epämiellyttävistä päähenkilöistä muuta kuin he ovat. Ratkaisevina eroina hän näki kuitenkin, että Total Eclipsestä puuttuu kaikki huumori, ja elokuvassa oletetaan virheellisesti päähenkilöiden olevan kiinnostavia vain siksi, että he ovat suuria runoilijoita.
Aiheesta muualla

Total Eclipse Internet Movie Databasessa (englanniksi)
Total Eclipse Elonet.
Salamavaras

| Percy Jackson – Salamavaras> Percy Jackson and the Olympians – The Lightning Thief |
| --- | --- |

Alkuperäisteos
Kirjailija:  Rick Riordan
Kansitaiteilija:  John Rocco
Kieli:  englanti
Genre:  fantasia, lasten- ja nuortenkirjallisuus
Kustantaja:  Miramax Books, Puffin Books, Disney-Hyperion
Julkaistu:  1. heinäkuuta 2005
Ulkoasu:  sidottu
Sivumäärä:  377
Suomennos
Suomentaja:  Ilkka Rekiaro
Kustantaja:  Otava
Julkaistu:  20. toukokuuta 2008
Ulkoasu:  sidottu
Sivumäärä:  367
ISBN:  0-7868-5629-7
Sarja: Percy Jackson
Seuraava:  Hirviöidenmeri
Löydä lisää kirjojaKirjallisuuden teemasivulta
Salamavaras (engl. The Lightning Thief) on yhdysvaltalaisen Rick Riordanin kirjoittaman fantasiakirjasarjan ensimmäinen osa. Kirjan päähenkilö on 12-vuotias newyorkilainen Percy Jackson, joka saa tietää olevansa puolijumala. Sarja perustuu kreikkalaiseen mytologiaan. Kirja on julkaistu Suomessa Otavan kustantamana ja Ilkka Rekiaron kääntämänä vuonna 2008. Salamavaras on ollut kansainvälisesti palkittu myynti- ja arvostelumenestys.
Kirjaan pohjautuva elokuva Percy Jackson: Salamavaras sai ensi-iltansa vuonna 2010, ja kolme vuotta myöhemmin se sai jatko-osan Percy Jackson: Hirviöidenmeri. Molemmissa elokuvissa Percy Jacksonia esittää Logan Lerman. Elokuvasarjaan suunniteltiin Titaanien kirous -kirjan pohjalta kolmatta elokuvaa, mutta sittemmin tuotanto peruutettiin. Disney+-palvelua varten käsikirjoitetaan kuitenkin uutta Percy Jackson -televisiosarjaa, joka ei ole yhteydessä elokuviin. Riordan on mukana käsikirjoittamassa sarjaa. Sarja julkaistaan vuoden 2024 aikana.
Sarjan kirjat

Salamavaras (alkuteos The Lightning Thief julkaistu 2005, suomeksi 2008)
Hirviöidenmeri (alkuteos The Sea of Monsters julkaistu 2006, suomeksi 2009)
Titaanien kirous (alkuteos The Titan’s Curse julkaistu englanniksi 1. toukokuuta 2007, suomeksi 2009)
Labyrinttitaistelu (alkuteos The Battle of the Labyrinth julkaistu englanniksi 6. toukokuuta 2008, suomeksi 2010)
Jumalten sota (alkuteos The Last Olympian julkaistu englanniksi 5. toukokuuta 2009, suomeksi 2010)
Hahmot > Päähahmot > Percy Jackson

Kirjan 12-vuotias päähenkilö Percy Jackson asuu äitinsä Sally Jacksonin ja tämän nykyisen miehen Gabriel Uglianon kanssa New Yorkissa. Percyllä on luku- ja tarkkaavaisuushäiriö, joiden vuoksi hän ei menesty koulussa. Pian hän saa kuitenkin tietää olevansa määrittämättömän jumalan puoliverinen jälkeläinen ja pääsee Puoliveristen leirille kaltaistensa kanssa.
Hahmot > Päähahmot > Grover Underwood

Grover on Percyn paras ystävä ja paljastaa poikien lähdettyä Yancy Academysta hänen olevan satyyri. Hänen piti suojella Percyä vaaroilta, vaikka Percy onkin koko vuoden ajatellut asian olevan aivan toisin päin. Groverin virallinen nimike on "Kaitsija", ja hän on 28-vuotias. Grover on ollut kuudesluokkalaisen tasolla jo kuusi vuotta, sillä satyyrit ikääntyvät ulkonäöllisesti ihmisiä hitaammin.
Hahmot > Päähahmot > Annabeth Chase

Percy tapaa Annabeth-nimisen kultakutrisen tytön Puoliveristen leirillä, ja myöhemmässä vaiheessa Annabeth auttaa Percyä hyvin paljon. Annabethin isä on tavallinen ihminen ja työskentelee professorina West Pointin sotilasakatemiassa. Annabethin äiti taas on Athene, viisauden ja sodan jumalatar. Annabeth on ollut Puoliveristen leirillä seitsenvuotiaasta asti, ja hänen kaulanauhassaan on viisi eriväristä savihelmeä sekä isänsä luokkasormus.
Hahmot > Muut hahmot > Zeus

Zeus on ylijumala, taivaan ja Olympoksen ja niiden myötä koko maailmankaikkeuden hallitsija. Zeus suisti vallasta isänsä, titaani Kronoksen. Zeuksen ase ja tärkein tunnus on salama. Zeuksen veljet ovat Haades ja Poseidon. Zeuksen yhden puoliverisen lapsen nimi on Thaleia.
Hahmot > Muut hahmot > Hera

Hera on avioliiton jumalatar. Hän on naimisissa Zeuksen kanssa.
Hahmot > Muut hahmot > Haades

Haades on maanalaisen kuoleman valtakunnan hallitsija. Hän on Zeuksen ja Poseidonin veli, joka voitti manalan herruuden noppapelissä. Haades hallitsee kaikkia maan alla olevia arvometalleja ja muita rikkauksia ja omistaa näkymättömäksi tekevän Pimeyden kypärän. Haades on kiero jumala, joka yrittää syrjäyttää veljensä vallasta.
Hahmot > Muut hahmot > Poseidon

Poseidon on meren jumala, myrskyjen ja maanjäristyksien hallitsija. Hän on Haadeksen ja Zeuksen kiivasluontoinen veli, joka kantaa tuntomerkkinään kolmikärkistä atrainta. Lisäksi hän on Percyn isä.
Hahmot > Muut hahmot > Athene tai Pallas Athene

Athene on viisauden, tiedon ja valtiomiestaitojen jumalatar. Ateenan suojelija, jonka mukaan kaupunki on nimetty. Athene taistelee Aresta vastaan keihäänsä ja kilpensä avulla, ja yleensä voittaa, koska on Aresta viisaampi, maltillisempi ja taitavampi strategioimaan.
Hahmot > Muut hahmot > Kheiron-kentauri, "herra Brunner"

Herra Brunner on Percyn latinanopettaja Yancy Academyssa, joka paljastuu myöhemmin Kheironiksi, muinaisessa kreikan mytologiassa monien jumalten viisaaksi opettajaksi. Ollessaan herra Brunner Kheiron oli pyörätuolissa, mutta hän sai huokaista helpotuksesta noustessaan "mokomasta ahtaasta laatikosta" ja paljastaessaan Percylle, mikä todellisuudessa oli.
Hahmot > Muut hahmot > Herra D

Herra D on Puoliveristen leirin johtaja, oikealta nimeltään Dionysos, viinin jumala ja ylijumala Zeuksen poika. Dionysos on kyllästynyt työhönsä leirinjohtajana, ja hän haluaisi jo palata takaisin sinne, missä muutkin jumalat olivat. Dionysos vähät välittää leiriläisistä ja puhuu heistä ja heille hyvin ärsyttävällä tavalla. Sen hän ilmaisee esimerkiksi Percyn ensimmäisessä ruokailussa sanoen:
»Taitaa olla syytä tervehtiä teitä kakaroita. Terve, kakarat!»
Kuten myös silloin, kun hän kertoo seuraavan lipunkaappauksen ajankohdasta. Hän myös sanoo Percyn nimen tahallaan väärin.
»Itse pidän sitä jonninjoutavana, mutta onnittelut nyt kuitenkin. Täytyy vielä lisätä, että joukkoonne on tänään tullut uusi leiriläinen. Peter Johnson.»
Percy on jo aikaisemmin päättänyt, ettei pidä leirinjohtajastaan, mutta näiden lausahdusten myötä ärsytys johtajaa kohtaan kasvaa entisestään.
Hahmot > Muut hahmot > Ares

Ares on kiivas sodan ja taisteluiden jumala. Ares taisteli Percyn kanssa Santa Monican lahdella ja Percy voitti Aresin. Ares ja hänen lapsensa vihaavat Percyä. Ares rakastaa Afroditeä.
Hahmot > Muut hahmot > Rouva Dodds

Rouva Dodds oli matematiikanopettajana Yancy Academyssa, mutta hetken aikaa Percy luuli jo kuvitelleensa koko ihmisen sen jälkeen, kun oli tuhonnut hänet. Percy saa tietää, että rouva Dodds on yksi kolmesta raivottaresta. Rouva Doddsin oikea nimi on Alekto. Percy Jackson taisteli häntä vastaan museon varastossa ja bussissa.
Hahmot > Muut hahmot > Nancy Bobofit

Tyttö Yancy Academysta. Nancy oli aina kiusaamassa ja härnäämässä Percyä ja Groveria, etenkin Groveria, joka oli helppo maalitaulu - siis siihen asti, kunnes Grover ja Percy lähtivät Yancysta. Myös Puoliveristen leirillä on eräs tyttö, joka muistuttaa Nancy Bobofitiä.
Hahmot > Muut hahmot > Clarisse La Rue

Tyttö Puoliveristen leiriltä, joka muistuttaa Nancy Bobofitiä hyvin paljon. Kuten Nancylla Clarissellakin on mukanaan ystäväjoukko, joka pitää Clarissea pomonaan. Clarisse on sodanjumala Areen tytär ja siitä voi johtua se, miksi Clarisse on niin riitaisa.
Hahmot > Muut hahmot > Luke Castellan

Luke on poika Puoliveristen leiriltä mökistä 11. Luke on mökin 11 ohjaaja ja noin yhdeksäntoistavuotias. Salamavarkaassa hän pettää Percyn ja kertoo olevansa liitossa Kronoksen kanssa. Luke on Hermeen poika.
Hahmot > Muut hahmot > ”Gabe” Ugliano ja hänen pokeripiirinsä

Gabriel on Percyn äidin edesmennyt miesystävä, joka käskytti Percyn Sally-äitiä mielensä mukaan. Percy kutsui Gabrielia ”Lemu-Gabeksi”. Myöhemmin Sally sai Gabrielin katsomaan silmiin Percyn lähettämää Medusan päätä, ja Gabe kivettyi ja hänet myytiin taidemuseolle. Sally sai hyvät rahat. Sally oli yhdessä Gaben kanssa vain peittääkkseen Gaben ihmishajulla Percyn puolijumalahajun.
Hahmot > Muut hahmot > Sally Jackson

Sally Jackson on Percyn äiti, joka melkein sai surmansa  Minotauroksen hyökkäyksessä eräänä yönä, jona riehui hurrikaani. Percy ei tiennyt mistä kerätä voimia jatkamiseen, mutta hän säästi Minotauroksen sarven merkkinä siitä, että hän todellakin oli päihittänyt hirviön. Se on hänen kallein aarteensa.
Hahmot > Hirviöt

Hirviöt ovat kuolemattomia. Ne vain haihtuvat pölyksi ja savuksi. Sankareiden on vain pidettävä ne kurissa. Pian tuhoamisen jälkeen ne muodostuvat uudestaan
Hahmot > Minotauros

Minotauros hyökkäsi hurrikaaniyönä Percyn, Percyn äidin Sally Jacksonin ja parhaan ystävän Groverin auton kimppuun ja "surmasi" lopulta Percyn äidin. Percy onnistui hyökkäämään Minotauroksen selkään, repimään sen sarven irti ja lopulta tappamaan sen joksikin aikaa.
Hahmot > Laistrygonit

Laistrygonit ovat kaksi ja puolimetrisiä hirviöitä. Ne heittelevät tulipalloja. Laistrygonit hyökkäsivät Percyn kimppuun liikuntatunnilla kirjassa Hirviöiden meri.
Hahmot > Raivottaret

Raivottaria oli muun muassa Percyn Yancy Academyn matematiikanopettaja rouva Dodds, joka meinasi tappaa Percyn. Puoliveristen leiriläiset kutsuvat raivottaria Hyviksiksi, koska heidän mukaansa nimillä on voimaa.
Hahmot > Medusa "Em-täti"

Poseidonin entinen naisystävä, jonka Athene yllätti temppelistään Poseidonin kanssa. Medusan katse kivettää, ja hänen peiteroolinsa oli pihatonttukaupan myyjä, vanha höpsöhkö Em-täti.
Hahmot > Helvetinkoira

Helvetinkoira hyökkäsi Percyn kimppuun lipunkaappausiltana. Niitä pystyy kutsumaan vain rangaistuksen kentiltä manalasta, joten joku leiriläisistä oli kutsunut se leiriin.
Paikat > Yancy Academy

Koulu, joka oli tarkoitettu ongelmanuorille, ja jossa Percy vietti kuudennen luokkansa ajan. Percyn lisäksi Yancyssa olivat myös muun muassa Grover ja Nancy Bobofit. Percyn lempiopettaja Yancy Academysta oli herra Brunner, latinanopettaja, joka kertoi vitsejä ja antoi pelata pelejä tunneillaan. Yancy Academy oli kuudes koulu, jossa Percy oli käynyt.
Paikat > Puoliveristen leiri ja kukkula

Puoliveristen leiri oli pääasiallisesti leiri, jolla puolijumalat viettivät kesänsä. Jotkut, esimerkiksi Annabeth, joutuivat olemaan leirillä ympärivuotisesti. Leirillä mm. harjoiteltiin miekkailua, melontaa ja jousiammuntaa ja järjestettiin lipunkaappauskilpailuja. Puoliveristen leiri sijaitsi Puoliveristen kukkulalla, Long Islandilla.
Paikat > Empire State Building

Korkea rakennus New Yorkissa, jonka 600. kerroksesta pääsee Olympokselle (vaikka rakennuksessa on vain 102 kerrosta). Percy tapasi Empire State Buildingin hissijonossa yhden Raivottarista ja päätyi sotimaan tämän kanssa.
Paikat > East 104. Streetin ja First Avenuen risteys

Paikka, jossa sijaitsi Jacksonien koti. Percy pyysi taksinkuljettajaa ajamaan tänne palatessaan viimeisen kerran Yancy Academysta. Talossa piti Jacksonien katoamisen jälkeen majaa Gabriel Ugliano kuin hänen vaimonsa ja poikapuolensa eivät olisi koskaan kadonneet salaperäisesti ja romuttaneet hänen Camaroaan.
Paikat > Olympos-vuori

Vuori, jolla sijaitsee mahtava jumalten valtakunta Olympos. Olympoksella pitävät majaa kaksitoista tärkeää eri alojen jumalaa. Olympoksella pidetään myös jumalten huipputärkeitä kokouksia.
Paikat > Manala

Haadeksen valtakunta, jonne kaikki ihmiset menevät kuolemansa jälkeen. Manalassa on kolmipäinen koira, Kerberos ja sen tehtävänä on pitää kuolleet sisällä ja elävät ulkona.
Paikat > Rangaistuksen kentät

Paikka, jossa helvetinkoirat asuvat ja jonne Haades lähettää kaikkein pahimmat rikolliset ja muut pahat ihmiset, ja josta ei ole paluuta. Rangaistuksen kentillä on valtava, halkeillut alue, jossa on laavavirtoja, miinakenttiä ja kilometrittäin piikkilankaa aitana eri kidutusalueiden välissä.
Paikat > Tartaros

Kaupunkikorttelin kokoinen kuoppa manalan synkimmässä syöverissä - paikka, jossa pahuus asuu. Tartarokseen heitettiin muun muassa Zeuksen, Poseidonin ja Haadeksen isä, Titaanien valtias Kronos, jonka jumalsisarukset syrjäyttivät vallasta. Kronoksesta on Tartaroksessa vain riekaleet jäljellä, ja hän ottaa kohteekseen heikkoja puoliverisiä ja puhuttelee heitä unissa. Hän yritti käyttää Percyä noustakseen manalasta ja suostutteli Luken varastamaan mestarisalaman ja Haadeksen pimeyden kypärän.
Aiheesta muualla

Kirjasarjan kotisivut
Risingshadow.fi
Yön kuningas

| Yön kuningas> Cruising |
| --- | --- |

Ohjaaja:  William Friedkin
Käsikirjoittaja:   William Friedkin  Gerald Walker 
Tuottaja:  Jerry Weintraub
Säveltäjä:  Jack Nitzsche
Kuvaaja:  James A. Contner
Leikkaaja:  Bud S. Smith
Pääosat:   Al Pacino  Paul Sorvino  Karen Allen 
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  Lorimar Television (käännä suomeksi) Netflix United Artists
Ensi-ilta:  1980
Kesto:  102 min
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Yön kuningas (Cruising) on William Friedkinin ohjaama rikos- ja jännityselokuva vuodelta 1980. Elokuvassa Al Pacino näyttelee peitetehtävissä työskentelevää poliisia, joka tekeytyy homoksi saadakseen kiinni sadomasokistisen alakulttuurin piiristä uhrinsa etsivän murhaajan.
Monet homoseksuaalit, erityisesti New Yorkin homoyhteisön jäsenet vastustivat aikoinaan elokuvan tekemistä.lähde? Huonon maineen ja kritiikin takia elokuva ei menestynyt lippuluukuilla. Se sai myös kolme Razzie-ehdokkuutta, muun muassa huonoimmasta ohjauksesta.
Elokuva kiellettiin aluksi kokonaan Suomessa, mutta sallittiin myöhemmin videolla K18-merkinnällä. Vuonna 1987 voimaan tullut videolaki poisti sen markkinoilta aina vuoteen 2000 asti.
Näyttelijät

| 0 | 1 | 2 |
| --- | --- | --- |
|   Al Pacino   | … |   Steve Burns   |
|   Paul Sorvino   | … |   Edelson   |
|   Karen Allen   | … |   Nancy   |
Arvioita

Video-oppaassa vuodelta 1994 Bello Romano kutsuu elokuvaa tummanpuhuvaksi ja lohduttomaksi kurkistukseksi homomaailmaan ja antaa sille kolme tähteä viidestä, mikä vastaa sanallista arviota ”hyvä”.
Sanna Hirvaskari

Sanna Hirvaskari (s. 20. tammikuuta 1981) on Raahesta kotoisin oleva suomalainen tanssija, tanssinopettaja ja juontaja, joka tuli tunnetuksi MTV3:n Tanssii tähtien kanssa -ohjelmasta, jossa hän toimi tanssinopettajana vuosina 2006 ja 2007. Hän voitti ensimmäisen kauden parinsa Tomi Metsäkedon kanssa ja oli kolmas toisella kaudella Sami Sarjulan kanssa. Hirvaskari kilpaili myös sarjan viidennellä tuotantokaudella syksyllä 2010 parinaan näyttelijä Juha Veijonen.
Vuonna 2008 Hirvaskari valittiin juontamaan televisiosarjaa Biisikärpänen yhdessä Lari Halmeen kanssa. Sarjan toinen kausi alkoi keväällä 2009. Lisäksi Hirvaskari juonsi Miss Suomi -kilpailun 1. maaliskuuta 2009 yhdessä Sami Sarjulan kanssa.
Iltalehden lukijat valitsivat Sanna Hirvaskarin vuoden 2009 seksikkäimmäksi naisjuontajaksi.
Nykyisin Hirvaskari toimii tanssinopettajana ympäri Suomea.
Aiheesta muualla

Sanna Hirvaskarin sivut[vanhentunut linkki]
Sanna Hirvaskari Internet Movie Databasessa
Young Royals

| Young Royals |
| --- | --- |

Tyyli:  teinidraama
Kestoaika:  40–57 minuuttia
Luoja(t):   Lisa Ambjörn  Lars Beckung  Camilla Holter 
Pääosissa:   Edvin Ryding  Omar Rudberg  Malte Gårdinge  Frida Argento  Nikita Uggla 
Alkuperämaa:  Ruotsi
Alkuperäiskieli:  ruotsi
Verkko:  Netflix
Esitetty:  1. heinäkuuta 2021 – 18. maaliskuu 2024
Tuotantokausia:  3
Jaksoja:  18
Ikäraja:  
Tuotanto
Tuottaja(t):   Lisa Berggren Eyre  Martin Söder 
Vastaava(t) tuottaja(t):  Lars Beckung
Ohjaaja(t):   Rojda Sekersöz  Erika Calmeyer 
Käsikirjoittaja(t):   Lisa Ambjörn  Lars Beckung  Camilla Holter 
Säveltäjä(t):  Matti Bye
Tuotantoyhtiö(t):  Nexiko AB
Aiheesta muualla
Virallinen sivusto
IMDb
Young Royals on ruotsalainen Netflix-alkuperäissarja, jonka ensimmäinen tuotantokausi julkaistiin 1. heinäkuuta 2021. Sarja sijoittuu kuvitteelliseen Hillerskan sisäoppilaitokseen, johon Ruotsin prinssi Wilhelm joutuu. Prinssi rakastuu työväenluokkaisista oloista tulevaan Simoniin, ja suhdetta on kutsuttu kielletyksi rakkaudeksi. Sarjan ovat luoneet Lisa Ambjörn, Lars Beckung ja Camilla Holter.
Sarjan toinen tuotantokausi julkaistiin marraskuussa 2022. Kolmas ja samalla viimeinen kausi julkaistiin maaliskuussa 2024.
Juoni

Ruotsin prinssi Wilhelm lähetetään Hillerskan sisäoppilaitokseen, kun tämä joutuu skandaalin keskelle. Wilhelm yrittää sopeutua maineikkaaseen sisäoppilaitokseen, mutta se osoittautuu haastavaksi, kun hän joutuu salaamaan seksuaalisuutensa ja ihastuksensa samaa sukupuolta olevaan opiskelijaan. Wilhelmistä tulee perillinen, kun hänen veljensä menehtyy yllättäen liikenneonnettomuudessa. Hän yrittää sopeutua uuteen rooliinsa, mutta pian hänen salaisuutensa vuotaa kaikkien tietoon.
Rooleissa

| 0 | 1 | 2 |
| --- | --- | --- |
|  Edvin Ryding  | … |   Kruununprinssi Wilhelm ”Wille”   |
|  Omar Rudberg  | … |  Simon Eriksson   |
|  Malte Gårdinger  | … |  Årnäsin August   |
|  Frida Argento  | … |  Sara Eriksson   |
|  Nikita Uggla  | … |  Felice Ehrencrona   |
|  Pernilla August  | … |  Kuningatar Kristina   |
|  Nathalie Varli  | … |  Madison McCoy   |
|  Carmen Gloria Pérez  | … |  Linda   |
|  Ivar Forsling  | … |  Kruununprinssi Erik   |
|  Ingela Olsson  | … |  Hillerskan rehtori Anette Lilja   |
|  Inti Zamora Sobrado  | … |  Ayub   |
|  Beri Gerwise  | … |  Rosh   |
|  Nils Wetterholm  | … |  Vincent   |
|  Samuel Astor  | … |  Nils   |
|  Fabian Penje  | … |  Henry   |
|  Felicia Truedsson  | … |  Stella   |
|  Mimmi Cyon  | … |  Fredrika   |
|  Uno Elger  | … |  Walter   |
|  Xiao-Long Rathje Zhao  | … |  Alexander   |
|  Livia Millhagen  | … |  Smysan   |
|  Rennie Mirro  | … |  liikunnanopettaja   |
|  David Lenneman  | … |  Poppe   |